# Одбор на светското наследство

Лого на Одборот на светското наследство на УНЕСКО
**Одбор на светското наследство** — орган кој утврдува места кои ќе бидат запишани на списокот како светско наследство на УНЕСКО. Одговорен е за спроведување на конвенцијата за светско наследство, го дефинира користењето на фондот за светското наследство и доделува финансиска помош на барања од земјите-членки. Составен е од 21 земја-членка, кои се избрани од **Генералното собрание на земјите-членки** со четиригодишен мандат.

Според конвенцијата на светското наследство, мандатот на членовите на одборот е шест години, меѓутоа многу земји-членки сами одбираат да бидат членови во одборот само четири години, со цел да дадат можност на други држави да земат учество во одборот. На пример, сите членки избрани на 15-то Генерално собрание (2005) одлучиле да го намалат својот мандат од шест на четири години.

## Морска програма на светското наследство

Започната во 2005, **морска програма на светското наследство** промовира конзервација на морските области. Оваа програма се фокусира на зајакнување на кредибилноста на списокот на светското наследство, конзервација и градење капацитет за морските заштитени места и комуникација и изразување околу конвенцијата на светското наследство како инструмент за заштита на морските области. Моментално има 43 локации низ целиот свет на списоко, вклучувајќи ги и Големиот Корален Гребен и островите Галапагос.

## Заседание

Одборот на светското наследство се сретнува неколкупати годишно за да разговараат за управување на постоечкото светско наследство и да ги прифатат номинациите од државите. Заседанието, познато како заседание на одборот на светското наследство се одржува секоја година, каде што се запошуваат нови места на списокот на светско наследство, по направените презентации од IUCN и/или ICOMOS и размислувања помеѓу државите. Тие се сретнуваат еднаш годишно.

Годишното заседание се одржува во градови низ целиот свет. Со исклучок на оние што се одржуваат во Париз, каде што е седиштето на УНЕСКО, само членовите на државите кои се членки на одборот на светското наследство имаат право да го одржуваат идното заседание, со одобрение од Одборот, како и обезбедување на условот дека мандатот на заинтересираната држава не истекува пред одржувањето на заседанието.

| Заседание | Година | Датум | Град-домаќин | Земја-членка |
| --- | --- | --- | --- | --- |
| 1 | 1977 | 27 јуни - 1 јули | Париз |  Франција |
| 2 | 1978 | 5 септември - 8 септември | Вашингтон |  САД |
| 3 | 1979 | 22 октомври - 26 октомври | Каиро & Луксор |  Египет |
| 4 | 1980 | 1 септември - 5 септември | Париз |  Франција |
| 5 | 1981 | 26 октомври - 30 октомври | Сиднеј |  Австралија |
| 6 | 1982 | 13 декември - 17 декември | Париз |  Франција |
| 7 | 1983 | 5 декември - 9 декември | Фиренца |  Италија |
| 8 | 1984 | 29 октомври - 2 ноември | Буенос Аирес |  Аргентина |
| 9 | 1985 | 2 декември - 6 декември | Париз |  Франција |
| 10 | 1986 | 24 ноември - 28 ноември | Париз |  Франција |
| 11 | 1987 | 7 декември - 11 декември | Париз |  Франција |
| 12 | 1988 | 5 декември - 9 декември | Бразилија |  Бразил |
| 13 | 1989 | 11 декември - 15 декември | Париз |  Франција |
| 14 | 1990 | 7 декември - 12 декември | Банф |  Канада |
| 15 | 1991 | 9 декември - 13 декември | Картагина |  Тунис |
| 16 | 1992 | 7 декември - 14 декември | Санта Фе |  САД |
| 17 | 1993 | 6 декември - 11 декември | Картахена |  Колумбија |
| 18 | 1994 | 12 декември - 17 декември | Пукет |  Тајланд |
| 19 | 1995 | 4 декември - 9 декември | Берлин |  Германија |
| 20 | 1996 | 2 декември - 7 декември | Мерида |  Мексико |
| 21 | 1997 | 1 декември - 6 декември | Неапол |  Италија |
| 22 | 1998 | 30 ноември - 5 декември | Кјото |  Јапонија |
| 23 | 1999 | 29 ноември - декември | Маракеш |  Мароко |
| 24 | 2000 | 27 ноември - 2 декември | Кернс |  Австралија |
| 25 | 2001 | 11 декември - 16 декември | Хелсинки |  Финска |
| 26 | 2002 | 24 јуни - 29 јуни | Будимпешта |  Унгарија |
| 27 | 2003 | 30 јуни - 5 јули | Париз |  Франција |
| 28 | 2004 | 28 јуни - 7 јули | Сужоу |  Кина |
| 29 | 2005 | 10 јули - 17 јули | Дурбан |  ЈАР |
| 30 | 2006 | 8 јули - 16 јули | Вилниус |  Литванија |
| 31 | 2007 | 23 јуни - 1 јули | Крајстчерч |  Нов Зеланд |
| 32 | 2008 | 2 јули - 10 јули | Квебек Сити |  Канада |
| 33 | 2009 | 22 јуни - 30 јуни | Севиља |  Шпанија |
| 34 | 2010 | 25 јули - 3 август | Бразилија |  Бразил |
| 35 | 2011 | 19 јуни - 29 јуни | Париз |  Франција |
| 36 | 2012 | 25 јуни-5 јули | Санкт Петербург |  Русија |
| 37 | 2013 | 17 јуни-27 јуни | Пном Пен |  Камбоџа |
| 38 | 2014 | 15 јуни-25 јуни | Доха |  Катар |

## Наводи

## Надворешни врски

* Официјална страница (англиски) и (француски)
* Список на светско наследство